Subject: Salvestamise lubamine ja keelamine
From: "Helle Kauts" <[email-masked]>
To: "info - AKI" <[email-masked]>
Date: Tue, 4 Nov 2025 14:17:08 +0200

Tähelepanu! Tegemist on välisvõrgust saabunud kirjaga.
Tundmatu saatja korral palume linke ja faile mitte avada.

Tere

Palun Andmekaitse Inspektsiooni filmimise ja lindistamise lubamise või
keelamise kohta avalikul arutelul ja kabinetis ametnikuga suhtlemisel.

Omavalitsus korraldab tulenevalt planeerimisseadusest avalikke arutelusid
detailplaneeringu avaliku väljapaneku tulemuste kohta. Lindistame selle
protokollimise eesmärgil, millest teavitatakse kohalviibijaid. Samas
osalejad filmivad ja lindistavad arutelu teavitamata või nõusolekut ära
ootamata. Filmitakse nii arutelu korraldajaid kui ka kohalviibijaid. Kas
avalikul arutelul saab keelata filmimist ja lindistamist, millisel
õiguslikule alusele peaks viitama? Filmise ja lindistamise tõttu võivad
sellega mitte nõus olevad kohalviibijad lahkuda, seega jääb arutelul
edastatav info kättesaamata ning omavalitsusele arvamus esitamata. Samuti
võib salvestatu edasisel kasutamisel ja avaldamisel sh kontekstist välja
rebituna või sisu kombineerides põhjustada kahju nii ettekandjatele kui ka
osalejatele endile. Näiteks avaldas viimasel arutelul üks osaleja küsimuse
esitamisel ka oma eraelulisi andmeid.

Lindistamisel ja filmimisel ning selle edasisel kasutamisel on nad
vastutavad töötlejad, kuid sellega kaasnevale vastutusele tõenäoliselt ei
mõelda. Sel hetkel selgitustest, et salvestaja on vastutav töötleja ja tal
lasuvad vastutaja töötleja kohustused jääb eeldatavalt väheseks. Kas saab
nõuda, et salvestaja annab teada oma eesmärgist ja jäädvustatu edaspidise
kasutamise kohta.

Samuti kas saab keelduda ametniku juurde vastuvõtule tulnud või ootamatult
kabenetti sisse astunud isiku lindistamisest või filmimisest. Mis on
sellisel juhul filmimise ja lindistamise keelamise alus?

Lugupidamisega

Helle Kauts

kantseleispetsialist

Võru Vallavalitsus

5387 1243